# Proteïna (nutrient)

Les proteïnes són nutrients essencials per al cos humà. Són un dels components bàsics del teixit corporal i també poden servir com a font d'energia. Com a combustible, les proteïnes proporcionen tanta densitat energètica com els hidrats de carboni: 4 kcal (17 kJ) per gram; en canvi, els lípids proporcionen 9 kcal (37 kJ) per gram. L'aspecte més important i la característica definitòria de la proteïna des del punt de vista nutricional és la seva composició d'aminoàcids.
Les proteïnes són cadenes de polímers fetes d'aminoàcids units per enllaços peptídics. Durant la digestió humana, les proteïnes es descomponen a l'estómac en cadenes de polipèptids més petites mitjançant l'acció de l'àcid clorhídric i la proteasa. Això és crucial per a l'absorció dels aminoàcids essencials que no poden ser biosintetitzats pel cos.
Hi ha nou aminoàcids essencials que els humans han d'obtenir de la seva dieta per prevenir la malnutrició proteicoenergètica i la mort resultant. Són fenilalanina, valina, treonina, triptòfan, metionina, leucina, isoleucina, lisina, i histidina. Hi ha hagut un debat sobre si hi ha 8 o 9 aminoàcids essencials. El consens sembla inclinar-se cap a 9, ja que la histidina no se sintetitza en adults. Hi ha cinc aminoàcids que els humans són capaços de sintetitzar. Aquests cinc són alanina, àcid aspàrtic, asparagina, àcid glutàmic i serina. Hi ha sis aminoàcids, essencials en algunes situacions fisiopatològiques especials, com la prematuritat en el nadó o els individus en greu estrès catabòlic. Aquests sis són arginina, cisteïna, glicina, glutamina, prolina i tirosina. Les fonts dietètiques de proteïnes inclouen grana de cereals i llegums, fruita seca, llavors, mongetes, carn, lactis, peix, ous, insectes comestibles i algues.

## Referències

* ↑ Hermann, Janice R. «Protein and the Body». Oklahoma Cooperative Extension Service, Division of Agricultural Sciences and Natural Resources • Oklahoma State University, 01-04-2021, pàg. T–3163–1 – T–3163–4.
* 1 2 3 Dietary Reference Intakes for Energy, Carbohydrate, Fiber, Fat, Fatty Acids, Cholesterol, Protein and Amino Acids. Institute of Medicine. National Academy Press, 2005. DOI 10.17226/10490. ISBN 978-0-309-08525-0.
* ↑ «Energy and macronutrient requirements for physical fitness in exercising subjects». Clinical Nutrition, 29, 4, 01-08-2010, pàg. 413–23. DOI: 10.1016/j.clnu.2010.02.002. PMID: 20189694.
* ↑ «Adult amino acid requirements: the case for a major revision in current recommendations». The Journal of Nutrition, 124, 8 Suppl, 01-08-1994, pàg. 1517S–1523S. DOI: 10.1093/jn/124.suppl_8.1517S. PMID: 8064412.
* ↑ Rosane Oliveira, "The Essentials–Part One" Arxivat 2018-07-18 a Wayback Machine., UC Davis Integrative Medicine, Feb 4, 2016. July 12, 2017.
* ↑ «Evidence that histidine is an essential amino acid in normal and chronically uremic man». The Journal of Clinical Investigation, 55, 5, 01-05-1975, pàg. 881–91. DOI: 10.1172/jci108016. PMC: 301830. PMID: 1123426.
* 1 2 3 «High-Protein Alternatives to Meat» (en anglès). [Consulta: 9 juny 2022].
* ↑ «Protein in diet». United States National Library of Medicine, National Institutes of Health, 2009.
* ↑ Reynolds, Daman; Caminiti, Jeff; Edmundson, Scott; Gao, Song; Wick, Macdonald; Huesemann, Michael «Seaweed proteins are nutritionally valuable components in the human diet». The American Journal of Clinical Nutrition, 116, 4, 12-07-2022, pàg. 855–861. DOI: 10.1093/ajcn/nqac190. ISSN: 0002-9165. PMID: 35820048.